**Εκπαιδευτικό Πρόγραμμα & 2ος Πανελλήνιος Σχολικός Διαγωνισμός   
για την Πρωτοβάθμια & Δευτεροβάθμια Εκπαίδευση**

**«Δημιουργούμε έναν Καλύτερο Κόσμο»**

**Με την έγκριση του Υπουργείου Παιδείας (**[**198746/Δ7)**](http://edu-gate.minedu.gov.gr/images/Egkekrimena_programmata/Politistika/198746_signed.pdf)

Αγαπητέ/ή κύριε/α,

Τo [**QualityNet Foundation**](http://qualitynetfoundation.org/)και το Εκπαιδευτικό του Τμήμα **ΒΙΩΜΑΤΙΚΟ ΣΧΟΛΕΙΟ,** υλοποιεί το Εκπαιδευτικό Πρόγραμμα για τους [**17 Παγκόσμιους Στόχους**](http://www.biomatiko.gr/oi-17-pagosmioi-stoxoi/) **για τη Βιώσιμη Ανάπτυξη** που καταλήγει στον **Πανελλήνιο Σχολικό Διαγωνισμό Bravo Schools** για τους μαθητές πρωτοβάθμιας και δευτεροβάθμιας εκπαίδευσης σε όλη την Ελλάδα με στόχο την ανάδειξη των καλύτερων εκπαιδευτικών προσεγγίσεων που σχετίζονται με τα θέματα της Βιώσιμης Ανάπτυξης.

Στόχος της συγκεκριμένης πρωτοβουλίας είναι η ενημέρωση και η ενεργοποίηση των μαθητών στα θέματα των 17 Παγκόσμιων Στόχων και η ανάδειξη των εργασιών που έχουν πραγματοποιήσει κατά τη διάρκεια του έτους.

Στο πλαίσιο αυτό καλούμετα σχολεία από όλη την Ελλάδα να ενώσουν τη φωνή και τις δράσεις τους που σχετίζονται με τους 17 Παγκόσμιους Στόχους για τη Βιώσιμη Ανάπτυξη, να καταγράψουν και να παρουσιάσουν το τι κάνει η εκπαιδευτική κοινότητα της χώρας μας στο παγκόσμιο δίκτυο σχολείων για τη δημιουργία ενός καλύτερου κόσμου.

To εκπαιδευτικό πρόγραμμα **για τους 17 Παγκόσμιους Στόχους (**[**https://www.biomatiko.gr/to-simantikotero-mathima/**](https://www.biomatiko.gr/to-simantikotero-mathima/)**)** για την Α΄& Β΄βάθμια εκπαίδευση μπορεί να υποστηρίξει την ενασχόληση των σχολείων με το θέμα, το οποίο υλοποιείται διεθνώς σε συνεργασία με το **World Largest Lesson (αναγνωρισμένο πρόγραμμα εκπαίδευσης από τον ΟΗΕ), την UNICEF** **και την UNESCO**.

Μέσω του **Bravo Schools** δίνουμε την ευκαιρία στα σχολεία να:

* Συμμετάσχουν σε μια **παγκόσμια πρωτοβουλία.**
* Το σχολείο να **αποτελέσει το επίκεντρο** για τη διάχυση των μηνυμάτων της Βιώσιμης Ανάπτυξης στην τοπική κοινωνία.
* **Συμβάλλουν στην ευρεία ενημέρωση των γονέων και της τοπικής κοινωνίας** με τις εργασίες του σχολείου μέσω της συμμετοχής τους σε ηλεκτρονική ενημέρωση/ ψηφοφορία.
* **Συνδεθούν** με ευρωπαϊκές και εθνικές πρωτοβουλίες.

Τα σχολεία μπορούν να υποβάλλουν τις συμμετοχές τους στις κατηγορίες Σχέδια Μαθήματος, Μαθητικές Δημιουργίες & Καλές Πρακτικές στο[**www.bravoschools.gr**](http://www.bravoschools.gr)**. Ο Διαγωνισμός Bravo Schools ολοκληρώνεται την Παρασκευή 19 Απριλίου.** Τα αποτελεσματά του θα παρουσιασθούν σε ετήσια εκδήλωση στο τέλος της σχολικής χρονιάς (θα γίνει σχετική ανακοίνωση).

**Όλες οι εργασίες που θα συμμετέχουν στο Bravo Schools θα συνδεθούν σ**το [**ΠΑΡΑΤΗΡΗΤΗΡΙΟ ΒΙΩΣΙΜΟΤΗΤΑΣ**](http://observatory.sustainablegreece2020.com/home/)**,** την εθνική πλατφόρμα καταγραφής των καλών πρακτικών Βιώσιμης Ανάπτυξης που αναπτύσσονται στην Ελλάδα, καθώς και στην ιστοσελίδα του[**WORLD LARGEST LESSON**](http://worldslargestlesson.globalgoals.org/)**,** συνδέοντας το σχολείο με ένα παγκόσμιο Δίκτυο Σχολείων που εργάζονται για τη Βιώσιμη Ανάπτυξη

**Θα αναδειχθούν οι καλύτερες συμμετοχές και θα λάβουν ως βραβείο ψηφιακό εξοπλισμό για το σχολείο. Επίσης, όλοι οι συμμετέχοντες θα λάβουν πιστοποιητικό συμμετοχής.**

**Δείτε αναλυτικότερη ενημέρωση στο www.bravoschools.gr**

Στο πλαίσιο αυτό σας καλούμε να γίνετε αρωγοί της προσπάθειας αυτής, **προωθώντας σχετική ενημέρωση στα σχολεία της περιοχής.** Παρακαλούμε όπως βρείτε επισυναπτόμενη τη μεθοδολογία του φετινού διαγωνισμού, καθώς και την έγκριση του Υπουργείου.

Είμαστε στη διάθεσή σας για όποια πληροφορία.

Με εκτίμηση,

Αργυρώ Γιαλαμπρίνου